Քյամալեդդին Հեյդարով

Քյամալեդդին Ֆաթթահ օղլի Հեյդարով էշի տղա (), ադրբեջանցի պետական գործիչ, Ադրբեջանի արտակարգ իրավիճակների նախարար, գեներալ-գնդապետ, թեկվանդոյի և բռնցքամարտի ֆեդերացիաների նախագահ, թեկվանդոյի համաշխարհային ֆեդերացիայի փոխնախագահ, կոմպոզիտոր։

Կենսագրություն 
Ծնվել է 1961 թվականի հուլիսի 15-ին Նախիջևանին մոտ գյուղերից մեկում։ 1978 թվականին ավարտել է Նախիջևանի № 1 միջնակարգ դպրոցը։ 1984 թվականին բարձրագույն կրթությունն ստացել է Բաքվի պետական համալսարանում՝ երկրաբանական հետախուզությունների ֆակուլտետում։ Երկրորդ բարձրագույն կրթությունն ստացել է «Ադրբեջան» համալսարանի միջազգային իրավունքի ֆակուլտետում։

Աշխատանքային գործունեությունը սկսել է Ադրբեջանի երկրաբանական հետախուզությունների կազմակերպություններից մեկում, որպես տեխնիկ, այնուհետև երկրաբան։ Կարճ ժամանակ Նախիջևանի միջնակարգ դպրոցներից մեկում եղել է տնօրեն։ 1992 թվականին Հեյդարովը մեկնում է Ուզբեկստան, որտեղ էլ ստեղծում է մի քանի ընկերություններ։ 1995 թվականի հունվարին նշանակվել է Պետական մաքսային կոմիտեի նախագահ, իսկ 2006 թվականի դկետեմբերին Ադրբեջանի Հանրապետության Արտակարգ իրավիճակների նախարար։

Կարիերա 
Քյամալեդդին Հեյդարովը 1995 թվականին Հեյդար Ալիևի հրամանով նշանակվել է Մաքքսային կոմիտեի նախագահ։ Նրա կառավարման տարիներին ստեղծվել է ներմուծման և արտահանման վերահսկողության տոտալ համակարգ։

Կոմիտեի կոռուպցիոն աշխատանքի մասին ադրբեջանցի գործարարների բողոքները հանգեցրեցին ապրանքներին ներմուծման ռեժիմի թուլացմանը։ Համաձայն «Wikileaks» կայքի Հեյդարովը եղել է Ադրբեջանի տնտեսության գլխավոր մոնոպոլիստը։

2006 թվականի դեկտեմբերին նշանակվե է Ադրբեջանի Արտակարգ իրավիճակների նախարար։ Նախարարությունը բառացիորեն «թղթի վրա» ընդունելով մի քնաի տարում Ադրբեջանի ԱԻՆ-ին հաջողվեց ոչ միայն ընդլայնել գործունեությունը, այլ նաև զգալիորեն թարմացնել նյութատեխնիկական բազան։

Նախարարության կազմի մեջ են մտնում քաղաքացիական պաշտպանության, հրշեջ, արդյունաբերական աշխատանքների և լեռնահանքային վերահսկողության, նյութական ռեսուրսների և այլ ծառայություններ, չնայած սրան բոլոր ծառայությունենրը աշխատում են լիարժեք։

Ստեղծագործական գործունեություն 
Կոմպոզիտոր է, մի քանի ստեղծագործություների հեղինակ, որոնք կատարում են ադրբեջանցի հայտնի երգիչներ։ Նա իր ստեղծագործությունները ստորագրում է «Քամալ» կեղծանունով։

Մի քանի հայտնի երգերի հեղինակ է։ Ամենահայտնիներից է «Անհանգստանում եմ» ստեղծագործություն, որը կատարում է ուզբեկ երգիչ Նասիբ Աբդուլաևը։

2009 թվականին չորս սկավառակից բաղկացած ալբոմ է թողարկել, որոնցում երկու երգերի բառերի հեղինակն է Լեյլա Ալիևան, իսկ մնացածներինը Բաբա Վյազիրողլին։ Երգերը կատարվել են Ադրբեջանի հայտնի երգիչների կողմից։

Ընտանիք 
Հայրը՝ Ֆաթթահ Հեյդարովը տարբեր պաշտոններ է զբաղեցրել Նախիջևանի Ինքնավար Հանրապետության վարչակազմում։
Ամուսնացած է, ունի երկու որդի։

Շքանշաններ 
 «Ադրբեջանական դրոշ» շքանշան՝ 2008 թվականի դեկտեմբերի 15 բնակչության պաշտպանության ոլորտում մեծ ներդրում ունենալու համար
 «Փառքի» շքանշան՝ 2011 թվականի հուլիսի 14 Ադրբեջանի Հանրապետության պետական ծառայություններում արդյունավետ գործունեության համար
 Շքանշան «Հայրենիքին ծառայելու համար» 2-րդ աստիճանի՝ 2015 թվականի հունիսի 29-ին Ադրբեջանում սպորտի զարգացման համար մեծ ներդրում ունենալու համար''։

Հետաքրքիր փաստեր 
Բաքվում և Վաշինգտոնում ԱՄՆ դեսպանության նամակագրություններում ասվում է, որ Հեյդարովը հանդիսանում է Ադրբեջանի ամենաազդեցիկ օլիգարխը։

Հեյդարովի ընտանիքը Ադրբեջանում վերահսկում է բիզնեսի տարբեր ոլորտներ՝ հյութերի արտադրությունից մինչև անշարժ գույքի վաճառք և Փաշաևներից հանդիանում է Ադրբեջանի երկրորդ ամենաազդեցիկ ընտանիքը։

Ծանոթագրություններ